**Д О Г О В О Р**

 **№ ……… / ………........ г.**

 Днес, …………….. г., гр. София, между:

**ИЗПЪЛНИТЕЛНА АГЕНЦИЯ ПО ОКОЛНА СРЕДА (ИАОС)**, с адрес гр. София – 1618, бул. „Цар Борис III“ № 136, БУЛСТАТ 831901762, представлявана от г-н Георги Ленков Балчев – изпълнителен директор и г-н Георги Игнатиев – началник на отдел „Финанси и стопанско управление“ (ФСУ), наричана за краткост **„ВЪЗЛОЖИТЕЛ”,** от една страна

и

............................(дружество), със седалище и адрес на управление ........................................., ЕИК ........................, наричано за краткост в договора **“ИЗПЪЛНИТЕЛ”**, представлявано от ....................... – управител (изпълнителен директор, прокурист), от друга страна,

**ВЪЗЛОЖИТЕЛЯТ** и **ИЗПЪЛНИТЕЛЯТ** наричани заедно „Страните“, а всеки от тях поотделно „Страна“;

на основание чл. 112, във връзка с чл. 18, ал. 1, т. 12 от Закона за обществените поръчки (ЗОП), и във връзка с чл. 258 - 269 и чл. 183-209 от Закона за задълженията и договорите, в изпълнение на Решение №............../............... на изпълнителния директор на Изпълнителна агенция по околна среда (ИАОС) за определяне на изпълнител на обществена поръчка с предмет: „Доставка и монтаж на консумативи и резервни части, и сервиз за системи за чиста вода (дейонизатори) по шест обособени позиции“

*се сключи настоящият договор* ***(„Договора/договорът)*** *за следното:*

1. **ПРЕДМЕТ НА ДОГОВОРA**

**Чл. 1.** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да изпълни срещу възнаграждение и при условията на този Договор, доставките и услугите, произтичащи от обществена поръчка с предмет: „Доставка и монтаж на консумативи и резервни части, и сервиз за системи за чиста вода (дейонизатори)” по обособена позиция № ..................

**Чл. 2.** **ИЗПЪЛНИТЕЛЯТ** се задължава да предостави Услугите и да извърши доставките в съответствие с Техническата спецификация, Техническото предложение на **ИЗПЪЛНИТЕЛЯ**, Ценовото предложение на **ИЗПЪЛНИТЕЛЯ**, съставляващи съответно Приложения № 1, 2 и 3 към този Договор („**Приложенията**“) и представляващи неразделна част от него.

1. **СРОК НА ДОГОВОРА. СРОК И МЯСТО НА ИЗПЪЛНЕНИЕ.**

 **Чл. 3.** Договорът влиза в сила от датата на сключването му.

 **Чл. 4.** **(1)** Срокът за изпълнение на договора е 12 (дванадесет) месеца след сключването му.

**(2)** Срокът по ал. 1 не се отнася за задълженията на **ИЗПЪЛНИТЕЛЯ,** свързани с гаранционния срок на вложените резервни части. Тези задължения трябва да бъдат изпълнявани до изтичането на гаранционния срок. Гаранционният срок на вложените консумативи и резервни части е според посоченото от производителя им.

**(3)** Всички други дейности, предвидени в сервизното обслужване се извършват в сроковете, предвидени в Техническата спецификация на **ВЪЗЛОЖИТЕЛЯ** и съгласно Техническото предложение на **ИЗПЪЛНИТЕЛЯ,** след получаване на информация за възникнал проблем.

**Чл. 5.** Мястото на изпълнение на Договора е територията на Република България, респективно адресите на лабораториите, в които са монтирани апаратите.

1. **ЦЕНА, РЕД И СРОКОВЕ ЗА ПЛАЩАНЕ.**

 **Чл. 6.** **(1)** За предоставянето на услугите и извършването на доставките, **ВЪЗЛОЖИТЕЛЯТ** се задължава да плати на **ИЗПЪЛНИТЕЛЯ** обща цена в размер до **........** (………….) **без ДДС** и до **...... лева** (..........) **с ДДС** (наричана по-нататък „Цената“ или „Стойността на Договора“).

**(2)** Общата цена на договора включва:

1. Цена за сервизно обслужване в размер **...... лева** (...................) **без ДДС** ......... **лева** (................) **с ДДС**, съгласно Ценовото предложение на **ИЗПЪЛНИТЕЛЯ**, съставляващо Приложение № 3.

2. Цена за резервни части, за които може да възникне необходимост да бъдат подменени в хода на изпълнение на договора, при условията, посочени в техническите спецификации, в размер до **.........** (.........) **без ДДС** и до **..........** (...........) **с ДДС**, в зависимост от прогнозната стойност, посочена в документацията за участие за съответната обособена позиция.

3. Цена за консумативи **.........** (.........) **без ДДС** и до **..........** (...........) **с ДДС**, в зависимост от прогнозната стойност, съгласно Ценовото предложение на **ИЗПЪЛНИТЕЛЯ**, съставляващо Приложение № 3.

 **(3)** В Цената по ал. 1 са включени всички разходи на **ИЗПЪЛНИТЕЛЯ** за изпълнение на услугите и извършването на доставките, включително и разходите за персонала, който ще изпълнява поръчката, и/или на членовете на ръководния състав, които ще отговарят за изпълнението и за неговите подизпълнители (*ако е приложимо*), като **ВЪЗЛОЖИТЕЛЯТ** не дължи заплащането на каквито и да е други разноски, направени от **ИЗПЪЛНИТЕЛЯ**.

 **(4)** Дейностите по сервизно обслужване - профилактика, доставка на консумативите и резервни части, и подмяната им се извършват след изпращане от ВЪЗЛОЖИТЕЛЯ на ИЗПЪЛНИТЕЛЯ на възлагателно писмо/заявка за извършване на конкретната дейност. Възлагателното писмо/заявка се изпраща след осигурено финансиране за дейността. Всички останали дейности предвидени в сервизното обслужване се извършват в определените за това срокове.

**Чл. 7. (1)** Плащането на цената по чл. 6, ал. 1 от настоящия Договор се извършва, както следва:

1. Цената за сервизното обслужване, съгласно Ценовото предложение (Приложение № 3) се заплаща на два пъти: 80% от стойността на сервизното обслужване след извършване на профилактиката и 20% след окончателното изпълнение на договора. Плащанията се извършват в срок до 30 (тридесет) календарни дни след представяне на протокол без забележки за извършената профилактика (за първото плащане) и протокол за окончателно приемане на дейностите по договора (за второто плащане), издадена от **ИЗПЪЛНИТЕЛЯ**, при осигурено финансиране по бюджета на ИАОС.

2. Цената за доставените и монтирани консумативи и резервни части се заплаща в срок до 30 (тридесет) дни след подписване на протокол за приемането на доставката и/или монтажа без забележки и след представяне на фактура-оригинал, издадена от **ИЗПЪЛНИТЕЛЯ**, при осигурено финансиране по бюджета на ИАОС.

 **(2)** **ВЪЗЛОЖИТЕЛЯТ** може да извърши авансово плащане на цената за сервизното обслужване и на цената за консумативите за съответната обособена позиция след представяне от страна на ИЗПЪЛНИТЕЛЯ на гаранция за авансовото плащане за пълния размер на платената сума и фактура – оригинал, при наличие на финансов ресурс по бюджета на ИАОС. Гаранцията за авансово плащане се представя по формата на парична сума/банкова гаранция/застраховка по избор на **ИЗПЪЛНИТЕЛЯ** при спазване на приложимите разпоредби на чл. 11, чл.12 и чл. 13 на Раздел ІV от настоящия договор. Гаранцията за авансово предоставените средства се освобождава в срок от 3 (три) дни след приспадане на пълната сума на предоставения аванс.

**Чл. 8. (1) ИЗПЪЛНИТЕЛЯТ** предава стоката в лабораториите, както е посочено в Раздел I. Основни положения, т. 10 Териториален обхват на поръчката/място на поръчката от Документацията за участие в обществената поръчка;

**(2)** Разходите по транспортиране на стоката до мястото на предаването и рискът от случайното й погиване са за сметка на **ИЗПЪЛНИТЕЛЯ**.

**(3)** При всяка дейност по настоящия договор страните подписват двустранен приемо-предавателен протокол, респективно сервизен протокол;

**(4)** Собствеността и рискът от погиването и повреждането на стоката преминават върху **ВЪЗЛОЖИТЕЛЯ** в момента на подписване на приемо-предавателния протокол.

**(5)** При получаване на стоката **ВЪЗЛОЖИТЕЛЯТ** се задължава да я прегледа в течение на времето, което е обикновено необходимо за това в подобни случаи и ако не отговаря на изискванията съгласно договора, приетото предложение и предназначението й, незабавно писмено да уведоми **ИЗПЪЛНИТЕЛЯ**. За скрити недостатъци, които не могат да бъдат открити при обичайното приемане, **ИЗПЪЛНИТЕЛЯТ** носи отговорност по реда на Закона за задълженията и договорите.

**(6) ВЪЗЛОЖИТЕЛЯТ** може да откаже да приеме стоката, ако тя не отговаря на изискванията, посочени в настоящия договор и приложенията към него.

**IV. ГАРАНЦИЯ ЗА ИЗПЪЛНЕНИЕ**

**Чл. 9.** При подписването на този Договор, **ИЗПЪЛНИТЕЛЯТ** представя на **ВЪЗЛОЖИТЕЛЯ** гаранция за изпълнение в размер на 5 % (пет на сто) от Стойността на Договора без ДДС, а именно **……** (…….) („**Гаранцията за изпълнение**“), която служи за обезпечаване на изпълнението на задълженията на **ИЗПЪЛНИТЕЛЯ** по Договора.

**Чл. 10. (1)** В случай на изменение на Договора, извършено в съответствие с този Договор и приложимото право, включително когато изменението е свързано с индексиране на Цената, **ИЗПЪЛНИТЕЛЯТ** се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 5 (пет) работни дни от подписването на допълнително споразумение за изменението.

**(2)** Действията за привеждане на Гаранцията за изпълнение в съответствие с изменените условия на Договора могат да включват, по избор на **ИЗПЪЛНИТЕЛЯ**:

1. внасяне на допълнителна парична сума по банковата сметка на **ВЪЗЛОЖИТЕЛЯ**, при спазване на изискванията на чл. 11 от Договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 12 от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 13 от Договора.

**Чл. 11.** Когато като Гаранция за изпълнение се представя парична сума, сумата се внася по следната банкова сметка на **ВЪЗЛОЖИТЕЛЯ**:

(IBAN): BG 38 SOMB 9130 3337 0251 01,

BIC:SOMBBGSF,

Банка:Общинска банка, клон "Денкоглу", гр. София.

**Чл. 12. (1)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на **ВЪЗЛОЖИТЕЛЯ** оригинален екземпляр на банкова гаранция, издадена в полза на **ВЪЗЛОЖИТЕЛЯ**, която трябва да отговаря на следните изисквания:

1. да бъде безусловна и неотменяема банкова гаранция, във форма, предварително съгласувана с **ВЪЗЛОЖИТЕЛЯ** и да съдържа задължение на банката - гарант да извърши плащане при първо писмено искане от **ВЪЗЛОЖИТЕЛЯ**, деклариращ, че е налице неизпълнение на задължение на **ИЗПЪЛНИТЕЛЯ** или друго основание за задържане на Гаранцията за изпълнение по този Договор;

2. да бъде със срок на валидност за целия срок на действие на Договора плюс 60 (шестдесет) дни след крайния срок на Договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

**Чл. 13. (1)** Когато като Гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, издадена в полза на **ВЪЗЛОЖИТЕЛЯ**/ в която **ВЪЗЛОЖИТЕЛЯТ** е посочен като трето ползващо се лице (бенефициер), която трябва да отговаря на следните изисквания:

1. да обезпечава изпълнението на този Договор чрез покритие на отговорността на **ИЗПЪЛНИТЕЛЯ;**

2. да бъде със срок на валидност за целия срок на действие на Договора плюс 60 (шестдесет) дни след крайния срок на Договора.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ,** при наличието на основание за това, са за сметка на **ИЗПЪЛНИТЕЛЯ.**

**Чл. 14. (1) ВЪЗЛОЖИТЕЛЯТ** освобождава Гаранцията за изпълнение в срок до 30 (тридесет) дни след окончателното приключване на дейностите по договора и приемане на резултатите от него, ако липсват основания за задържането от страна на **ВЪЗЛОЖИТЕЛЯ** на каквато и да е сума по нея.

 **(2)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл. 8 от Договора;

2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице /изпращане на писмено уведомление до застрахователя.

**(3)** Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранциите.

**Чл. 15. ВЪЗЛОЖИТЕЛЯТ** има право да задържи съответна част и да се удовлетвори от Гаранцията за изпълнение, когато **ИЗПЪЛНИТЕЛЯТ** не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на **ИЗПЪЛНИТЕЛЯ**, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 16. ВЪЗЛОЖИТЕЛЯТ** има право да задържи Гаранцията за изпълнение в пълен размер, в следните случаи:

1. ако **ИЗПЪЛНИТЕЛЯТ** не започне работа по изпълнение на Договора в срок до 30 (тридесет) дни след Датата на влизане в сила и **ВЪЗЛОЖИТЕЛЯТ** развали Договора на това основание;

2. при пълно неизпълнение, в т.ч. когато услугите и доставките не отговарят на изискванията на **ВЪЗЛОЖИТЕЛЯ**, и разваляне на Договора от страна на **ВЪЗЛОЖИТЕЛЯ** на това основание;

3. при прекратяване на дейността на **ИЗПЪЛНИТЕЛЯ** или при обявяването му в несъстоятелност.

**Чл. 17.** Във всеки случай на задържане на Гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на Гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.

**Чл. 18.** Когато **ВЪЗЛОЖИТЕЛЯТ** се е удовлетворил от Гаранцията за изпълнение и Договорът продължава да е в сила, **ИЗПЪЛНИТЕЛЯТ** се задължава в срок до 10 (десет) дни да допълни Гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 9 от Договора.

**Чл. 19. ВЪЗЛОЖИТЕЛЯТ** не дължи лихва за времето, през което средствата по Гаранцията за изпълнение са престояли при него законосъобразно.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ.**

**Чл. 20.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Чл. 21. ВЪЗЛОЖИТЕЛЯТ има право**

**1**. да получи стоката при условията на настоящия договор;

**2.** да получава изпълнение на сервизното обслужване при уговорените в настоящия договор срокове и условия;

**3.** да откаже доставката при констатиране на липси, като отрази направените констатации в констативен протокол;

**4.** да откаже да приеме изпълнението на сервизното обслужване, ако не отговаря на изискванията, залегнали в настоящия договор;

**5.** да прекрати договора едностранно, при неизпълнение на договора от страна на **ИЗПЪЛНИТЕЛЯ**, като заплати направените до момента на прекратяването разходи, доказани по първични счетоводни документи;

**6.** в случаи на констатирана липса или дефект на стоките, отразени в констативен протокол, липсващите или дефектните стоки се доставят/заменят в определен от **ВЪЗЛОЖИТЕЛЯ** за това срок;

**8.** в случаите на рекламация разходите са за сметка на **ИЗПЪЛНИТЕЛЯ;**

**Чл. 22. ВЪЗЛОЖИТЕЛЯТ** е длъжен:

**1**. да заплати уговорената цена в размера, по начина и в сроковете, определени в настоящия договор;

**2**. да получи стоката в срока и на мястото, определено от него;

**3.** при промяна на местоназначението на доставката, се задължава да уведоми писмено **ИЗПЪЛНИТЕЛЯ**, най-малко 3 (три) дни преди датата на доставката;

**4.** да приеме стоката с протокол;

**5.** да приеме или откаже да приеме изпълнението при констатирани недостатъци и пропуски в рамките на предмета на договора, като даде срок за отстраняването им;

**6.** да прегледа стоката при получаването, монтирането и пускането й в експлоатация, ако такива се предвиждат и ако има възражения, да уведоми незабавно **ИЗПЪЛНИТЕЛЯ**;

**7.** Да осигурява свободен достъп на персонала на **ИЗПЪЛНИТЕЛЯ** до дейонизаторите, предмет на сервизно обслужване, за извършване на дейностите, свързани с изпълнението на предмета на договора;

**8.** Да уведомява незабавно **ИЗПЪЛНИТЕЛЯ** при установяване на повреди, неизправности и дефекти на тел..........................., факс:...................или ел. поща: ...................

**9**. При необходимост да осигури средствата, необходими за закупуване на резервни части, които се закупуват и доставят от **ИЗПЪЛНИТЕЛЯ**, след писмена заявка;

**10.** да изпълни задълженията си по приемане на изпълнението на извършените дейности.

**VI. РЕКЛАМАЦИИ**

 **Чл. 23**. Рекламациите се представят от **ВЪЗЛОЖИТЕЛЯ** на **ИЗПЪЛНИТЕЛЯ** за явни недостатъци в 5 (пет) дневен срок от датата на протокол за доставката и/или монтажа.

 **Чл. 24**. **(1)** Peкламациите за скрити недостатъци се представят от **ВЪЗЛОЖИТЕЛЯ** на **ИЗПЪЛНИТЕЛЯ** на основание констативен протокол.

**(2)** Разходите по транспортиране на стоката до мястото на предаването и рискът от случайното им погиване са за сметка на **ИЗПЪЛНИТЕЛЯ**;

**(3)** Собствеността и рискът от погиването и повреждането на стоката преминават върху **ВЪЗЛОЖИТЕЛЯ** в момента на подписване на протокол за извършената доставка и/или монтаж;

 **Чл. 25**. В 5 (пет) дневен срок **ИЗПЪЛНИТЕЛЯТ** следва да отговори писмено дали приема или отхвърля рекламацията. В случай, че рекламацията се приеме, **ИЗПЪЛНИТЕЛЯТ** се задължава да отстрани недостатъците.

 **VII.** **САНКЦИИ И ОТГОВОРНОСТ ПРИ НЕИЗПЪЛНЕНИЕ**

**Чл. 26.** (1) При неизпълнение на задължение по договора, неизправната страна дължи на другата обезщетение за причинени вреди при условията на действащото българско законодателство.

(2) Ако **ИЗПЪЛНИТЕЛЯТ** не изпълни възложените с настоящия договор дейности в уговорените срокове, същият дължи неустойка на **ВЪЗЛОЖИТЕЛЯ** в размер на 0.5 % (нула цяло и пет десети на сто) от стойността на съответната услуга или доставка за всеки просрочен ден, но не повече от 10 % (десет на сто) от цената на съответната услуга или доставка.

(3) При забава в плащанията на уговореното в чл. 6, ал. 1 възнаграждение, **ВЪЗЛОЖИТЕЛЯТ** дължи неустойка в размер на 0.5% (нула цяло и пет десети на сто) от неизпълненото задължение за съответното плащане за всеки ден закъснение, но не повече от 10% (десет на сто) от стойността на съответното плащане.

(4) **ИЗПЪЛНИТЕЛЯТ** отговаря за действията на трети лица или подизпълнители, като за свои действия.

**Чл. 27.** При констатирано лошо или друго неточно или частично изпълнение на Услугата или при отклонение от изискванията на **ВЪЗЛОЖИТЕЛЯ**, посочени в Техническата спецификация, **ВЪЗЛОЖИТЕЛЯТ** има право да поиска от ИЗПЪЛНИТЕЛЯ да изпълни изцяло и качествено доставката или услугата, без да дължи допълнително възнаграждение за това. В случай, че и повторното изпълнение на доставката или услугата е некачествено, **ВЪЗЛОЖИТЕЛЯТ** има право да задържи гаранцията за изпълнение и да прекрати договора.

**Чл. 28**. При разваляне на Договора поради виновно неизпълнение на някоя от Страните, виновната Страна дължи неустойка в размер на 15 % (петнадесет на сто) от Стойността на Договора.

**Чл. 29. ВЪЗЛОЖИТЕЛЯТ** има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено **ИЗПЪЛНИТЕЛЯ** за това.

**Чл. 30.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

1. **ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 31.** (1) Предаването на изпълнението на услугата и доставката се документира с протоколи, които се подписват от представители на **ВЪЗЛОЖИТЕЛЯ** и **ИЗПЪЛНИТЕЛЯ** в два оригинални екземпляра – по един за всяка от Страните („Приемо-предавателен протокол“).

 (2) **ВЪЗЛОЖИТЕЛЯТ** има право:

1. да приеме изпълнението, когато отговаря на договореното;

2. да поиска преработване и/или допълване на дейностите по сервизно обслужване – в определен от него срок, като в такъв случай преработването и/или допълването се извършва в указан от **ВЪЗЛОЖИТЕЛЯ** срок и е изцяло за сметка на **ИЗПЪЛНИТЕЛЯ** (когато бъдат установени несъответствия на изпълненото с уговореното или бъдат констатирани недостатъци, **ВЪЗЛОЖИТЕЛЯТ** може да откаже приемане на изпълнението до отстраняване на недостатъците, като даде подходящ срок за отстраняването им за сметка на **ИЗПЪЛНИТЕЛЯ**);

3. да откаже да приеме изпълнението на сервизното обслужване при съществени отклонения от договореното в случай, че констатираните недостатъци са от такова естество, че не могат да бъдат отстранени в рамките на срока за изпълнение по Договора и резултатът от изпълнението става безполезен за **ВЪЗЛОЖИТЕЛЯ**.

(3) Когато възникне необходимост от корекции, ВЪЗЛОЖИТЕЛЯТ издава и подписва констативни протоколи, в които описва коментарите и бележките си и определя срок за отстраняването им.

(4)При получаване на стоката **ВЪЗЛОЖИТЕЛЯТ** има право да я прегледа в течение на времето, което е обикновено необходимо за това в подобни случаи и ако не отговаря на изискванията съгласно договора, приетото предложение и предназначението й, незабавно писмено да уведоми **ИЗПЪЛНИТЕЛЯ**. За скрити недостатъци, които не могат да бъдат открити при обичайното приемане, **ИЗПЪЛНИТЕЛЯТ** носи отговорност по реда на Закона за задълженията и договорите;

(5) **ВЪЗЛОЖИТЕЛЯТ** може да откаже да приеме стоката, ако тя не отговаря на изискванията, посочени в настоящия договор и приложенията към него.

 (6) При упражняването на контрол, **ВЪЗЛОЖИТЕЛЯТ** има право да дава писмени разпореждания и указания, както и да определя срокове за изпълнение, които са задължителни за **ИЗПЪЛНИТЕЛЯ**.

 **(**7) Документите, свързани с изпълнението на настоящия договор се подписват от следните лица:

**За ВЪЗЛОЖИТЕЛЯ:**

**ЗА ИЗПЪЛНИТЕЛЯ:**

1. **САНКЦИИ ПРИ НЕИЗПЪЛНЕНИЕ**

**Чл. 32.** (1) При неизпълнение на задължение по договора, неизправната страна дължи на другата обезщетение за причинени вреди при условията на действащото българско законодателство.

(2) Ако **ИЗПЪЛНИТЕЛЯТ** не изпълни възложените с настоящия договор дейности в уговорените срокове, същият дължи неустойка на **ВЪЗЛОЖИТЕЛЯ** в размер на 0.5 % (нула цяло и пет десети на сто) от стойността на съответната услуга или доставка за всеки просрочен ден, но не повече от 10 % (десет на сто) от цената на съответната услуга или доставка.

(3) При забава в плащанията на уговореното в чл. 6, ал. 1 възнаграждение, **ВЪЗЛОЖИТЕЛЯТ** дължи неустойка в размер на 0.5% (нула цяло и пет десети на сто) от неизпълненото задължение за съответното плащане за всеки ден закъснение, но не повече от 10% (десет на сто) от стойността на съответното плащане.

(4) **ИЗПЪЛНИТЕЛЯТ** отговаря за действията на трети лица или подизпълнители, като за свои действия.

**Чл. 33.** При констатирано лошо или друго неточно или частично изпълнение на Услугата или при отклонение от изискванията на **ВЪЗЛОЖИТЕЛЯ**, посочени в Техническата спецификация, **ВЪЗЛОЖИТЕЛЯТ** има право да поиска от ИЗПЪЛНИТЕЛЯ да изпълни изцяло и качествено доставката или услугата, без да дължи допълнително възнаграждение за това. В случай, че и повторното изпълнение на доставката или услугата е некачествено, **ВЪЗЛОЖИТЕЛЯТ** има право да задържи гаранцията за изпълнение и да прекрати договора.

**Чл. 34**. При разваляне на Договора поради виновно неизпълнение на някоя от Страните, виновната Страна дължи неустойка в размер на 15 % (петнадесет на сто) от Стойността на Договора.

**Чл. 35. ВЪЗЛОЖИТЕЛЯТ** има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено **ИЗПЪЛНИТЕЛЯ** за това.

**Чл. 36.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

 **Х. ПРЕКРАТЯВАНЕ НА ДОГОВОРА**

**Чл. 37. (1)** Този Договор се прекратява:

1. с изтичане на срока на Договора;

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 5 (пет) работни дни от настъпване на невъзможността и да представи доказателства;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРКТЛТДС.

(2) Договорът може да бъде прекратен

1. по взаимно съгласие на Страните, изразено в писмена форма;

2. когато за **ИЗПЪЛНИТЕЛЯ** бъде открито производство по несъстоятелност или ликвидация – по искане на всяка от Страните / **ВЪЗЛОЖИТЕЛЯ**];

3. ВЪЗЛОЖИТЕЛЯТ има право да прекрати едностранно настоящия договор изцяло или частично, при невъзможност за осигуряване на финансиране на дейностите, предмет на възлагане, за което уведомява писмено **ИЗПЪЛНИТЕЛЯ**.

**Чл. 38.** (1) Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

(2) За целите на този Договор, Страните ще считат за виновно неизпълнение на съществено задължение на **ИЗПЪЛНИТЕЛЯ** всеки от следните случаи:

1. когато **ИЗПЪЛНИТЕЛЯТ** не е започнал изпълнението на Услугите в срок до 30 (тридесет) дни, считано от Датата на влизане в сила;

2. **ИЗПЪЛНИТЕЛЯТ** е прекратил изпълнението на Услугите за повече от 30 (тридесет) дни без съгласието на **ВЪЗЛОЖИТЕЛЯ**;

3. **ИЗПЪЛНИТЕЛЯТ** е допуснал съществено отклонение от Условията за изпълнение на поръчката / Техническата спецификация и Техническото предложение.

(3) **ВЪЗЛОЖИТЕЛЯТ** може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно.

**Чл. 39**. **ВЪЗЛОЖИТЕЛЯТ** прекратява Договора в случаите по чл. 118, ал.1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**Чл. 40.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. **ВЪЗЛОЖИТЕЛЯТ** и **ИЗПЪЛНИТЕЛЯТ** съставят констативен протокол за извършената към момента на прекратяване работа и размера на евентуално дължимите плащания;

2. **ИЗПЪЛНИТЕЛЯТ** се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от **ВЪЗЛОЖИТЕЛЯ**;

б) да предаде на **ВЪЗЛОЖИТЕЛЯ** всички отчети/разработки/доклади, изготвени от него в изпълнение на Договора до датата на прекратяването; и

в) да върне на **ВЪЗЛОЖИТЕЛЯ** всички документи и материали, които са собственост на **ВЪЗЛОЖИТЕЛЯ** и са били предоставени на **ИЗПЪЛНИТЕЛЯ** във връзка с предмета на Договора.

**XI . СПОРОВЕ**

**Чл. 41.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

**ХIІ. ЗАКЛЮЧИТЕЛНИ РАЗПОРЕДБИ**

 **Чл. 42.** Страните по настоящия договор следва да отправят всички съобщения и уведомления помежду си само в писмена форма.

 **Чл. 43.** Писмената форма се смята спазена и когато те са отправени по телекс, факс или друго техническо средство, което изключва възможността за неточно възпроизвеждане на изявлението.

 **Чл. 44**. Изменение на договора се допуска само по изключение, съгласно чл. 116 от ЗОП

 **Чл. 45**. За неуредените с договора въпроси се прилагат разпоредбите на Закона за обществените поръчки, Закона за задълженията и договорите, Търговския закон и останалото действащо българско законодателство.

Екземпляри

**Чл. 46.** Този Договор е изготвен и подписан в 2 (два) еднообразни екземпляра – един за **ИЗПЪЛНИТЕЛЯ** и един за **ВЪЗЛОЖИТЕЛЯ.**

**ПРИЛОЖЕНИЕ:**

**Чл. 47.** Към този Договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Техническо предложение на **ИЗПЪЛНИТЕЛЯ**;

Приложение № 3 – Ценово предложение на **ИЗПЪЛНИТЕЛЯ**.

**ВЪЗЛОЖИТЕЛ: ИЗПЪЛНИТЕЛ:**

**Изпълнителен директор:**

 **Управител:**

 **(Георги Балчев)**

**Началник на отдел ФСУ:**

 **(Георги Игнатиев)**